NaiveNeuron/SloPal huggingface dataset:
M. Sabolová, poslankyňa: (2010-02-09):
Na základe uvedeného podávam spravodajskú správu informáciu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady o rokovacom poriadku, ako i náležitosti uvedené v legislatívnych pravidlách. Ako sa uvádza v dôvodovej správe, navrhovaná právna úprava je v súlade s ústavou, medzinárodnými zmluvami, medzinárodnými dokumentmi, ktorými je Slovenská republika viazaná. Dôvodová správa konštatuje, že návrh zákona nemá vplyv na výdavky verejných financií, nemá vplyv na zamestnanosť, vplyv na životné prostredie, realizácia návrhu zákona nemá vplyv na podnikateľské prostredie, súčasťou návrhu zákona je doložka zlučiteľnosti s právom Európskych spoločenstiev a s právom Európskej únie, ako aj stanovisko ministerstva financií. Nejaké dve vety ako takej vlastnej úvahy. Na začiatku by som vás rada, kolegyne, kolegovia, poprosiť, aby sme návrh zákona schválili. Predložená novela dáva kvalifikované poučenie pre ženy, ktorým je vhodnou formou ponúkané upozornenie na možné ukončenie života, na možné ukončenie nenarodeného, poviem, života človeka a na možné vyvolanie potratu. Tak ako uvádzajú vo svojom návrhu v tom, aby boli lieky označené, že prostriedok môže vyvolať potrat, je dobrou formou výzvy, upozornením na možné nebezpečenstvo ukončenia  života, na možné nebezpečenstvo, ktoré z podania takéhoto lieku plynie. Tak ako povedal aj predkladateľ, bohužiaľ, stáva sa mnohokrát, že ženy nie sú dostatočne poučené o abortívnom vplyve takýchto podaných liekov antikoncepčných prostriedkov. Vychádzajúc z oprávnení, ktoré pre mňa ako spravodajkyňu vyplývajú z rokovacieho poriadku z § 73 odporúčam, aby sa Národná rada v zmysle § 73 ods. 3 písm. c) rokovacieho poriadku uzniesla na tom, že odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady podľa § 71 rokovacieho poriadku navrhujem, aby sa návrh zákona prerokoval v ústavnoprávnom výbore, vo výbore pre ľudské práva národnosti a postavenie žien a vo výbore pre zdravotníctvo. Zároveň podľa rozhodnutia pána predsedu za gestorský výbor navrhujem Výbor Národnej rady pre zdravotníctvo a odporúčam, aby sa výbory zaoberali touto novelou do 30 dní a gestorský výbor do 31 dní od pridelenia návrhu. Prosím, pani predsedajúca, otvorte rozpravu.
B. Bugár, podpredseda NR SR: (2005-02-03):
Otváram rozpravu. Pýtam sa, kto sa hlási ústne do rozpravy? Konštatujem, že nikto. Vyhlasujem rozpravu za skončenú a prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 918). Prosím znovu pána podpredsedu vlády a ministra spravodlivosti Slovenskej republiky Daniela Lipšica, aby vládny návrh zákona odôvodnil.
Ľ. Mušková,  poslankyňa: (2001-10-18):
J. Migaš,  predseda NR SR: Pani poslankyňa, čas je vyčerpaný, ale dávam vám šancu, aby ste krátko sformulovali svoju otázku a dám aj čas na odpoveď predsedovi vlády. Dobre?
M. Hort, podpredseda NR SR: (2008-10-30):
Slovo má pán poslanec Marián Záhumenský. Nech sa páči.
Grendel, Gábor, podpredseda NR SR (2021-11-05):
(Povedané súbežne s rečníkom.) Áno, áno, na pána poslanca Szőllősa reaguješ, pán poslanec, však?
J. Rusnák, poslanec: (2004-09-08):
(Hlasovanie.) Prítomných 128, za 116, proti 8, zdržal sa 1 poslanec, nehlasovali 3. Konštatujem, že tento vládny návrh zákona sme postúpili do druhého čítania . Nech sa páči ďalšie hlasovanie.
Glváč, Martin, podpredseda NR SR (2019-02-01):
Ďalší v rozprave vystúpi pán navrhovateľ. Nech sa páči.
Šefčík, Marek, poslanec NR SR (2022-04-29):
Áno, idem na to.
Kolesík, Andrej, poslanec NR SR (2013-02-05):
Ďakujem, pán predseda, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky podľa článku 86 písm. d) Ústavy Slovenskej republiky vyslovuje súhlas s Protokolom o obavách írskeho ľudu týkajúcich sa Lisabonskej zmluvy, a rozhodla, že Protokol o obavách írskeho ľudu týkajúcich sa Lisabonskej zmluvy je medzinárodná zmluva podľa článku 7 ods. 5 Ústavy Slovenskej republiky, ktorá má prednosť pred zákonmi.
Kazda, Radovan, poslanec NR SR (2021-09-17):
Ďakujem. Pani poslankyňa, chcem sa zastať toho, čo si hovorila. Žiaľ, je veľmi ťažké argumentovať v prítomnosti pánov poslancov, ako je pán poslanec Mazurek alebo Suja, ktorí jednoducho hovoria úplne od veci, úplne od veci, neustále urážajú, absolútne dezinterpretujú svoje, dezinterpretujú to, čo bolo povedané v sále. Európska únia je jeden veľký geopolitický celok, hovoriť v tomto prípade o nejakej sebestačnosti je síce dôležité, ale mali by sme hovoriť o tom, že sme súčasťou spoločnej poľnohospodárskej politiky v zjednotenej Európskej únii, a tá poskytuje dostatočne veľký priestor na zabezpečenie potravín v rámci tohto priestoru. Žiaľ, Európska únia je veľmi predotovaná, napriek tomu, napriek tomu, že je veľmi predotovaná, tak dochádza práve aj k úbytku stavu týchto niektorých zvierat. Je to, je to veľmi negatívny trend. Zdá sa byť evidentné, že iné krajiny mimo európskeho priestoru dokážu produkovať lacnejšie tieto, tieto komodity, tieto napr. poľnohospodárske zvieratá, alebo aj poľnohospodárske suroviny. Chcel som ešte krátko spomenúť to, čo je veľmi dôležité, sú naozaj pozemkové úpravy, ale takisto aj identifikovanie vlastníctva. Slovenskí poľnohospodári nepodnikajú na vlastnom kvôli tomu, že práve máme tu veľkú rozdrobenosť pozemkov a slabé identifikovanie vlastníctva.
Paška, Pavol, predseda NR SR (2012-10-29):
Ďakujem pekne. Ešte predtým, ako pristúpime k hlasovaniu, ešte pán predseda výboru Jarjabek.
Baránik, Alojz, poslanec NR SR (2022-11-09):
Ospravedlňujem sa, samozrejme, po skončení schôdze.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 140 poslancov, za 88, proti 14, zdržalo sa 37, 1 nehlasoval. Uvedený návrh sme schválili.
P. Hrušovský, podpredseda NR SR: (2001-12-06):
R. Kováč, minister zdravotníctva SR: ... na doliečovanie chronických ochorení Lehnice, ktorá sa uskutočnila v dňoch 17. 5. tohto roku až 22. 6. v tomto roku, na ministerstve zdravotníctva neevidujeme žiadne nové podanie, ktoré by sa týkalo tohto zdravotníctva. Preto pri otázke porušovania zákona je potrebné, aby sme dostali podanie, aby sme mohli preveriť, poslať tam kontrolné orgány, zistiť, či došlo alebo nedošlo k porušovaniu zákona. Ďakujem.
Jurinová, Erika, podpredsedníčka NR SR (2015-06-23):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Vladislavovi Petrášovi.
Pellegrini, Peter, predseda NR SR (2014-12-03):
Ďakujem veľmi pekne. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa niekto prihlási do rozpravy ústne. Jedna pani poslankyňa. Končím možnosť prihlásiť sa do rozpravy. Nech sa páči, v rozprave vystúpi pani poslankyňa Mezenská ako jediná prihlásená do rozpravy ústne.
Janckulík, Igor, poslanec NR SR (2018-12-04):
Ďakujem. Pán minister, ono je to pekné, že sa plánujú opravovať cesty I. triedy. Schvaľujem, lebo to určite potrebujeme. Len prosím ministerstvo dopravy, keď dostane tieto peniaze od ministerstva financií, nech nerobí obštrukcie a začne opravovať tieto cesty vtedy, keď na to sú vhodné klimatické podmienky. A nie ako to bolo teraz, že začali opravovať cesty I. triedy v polovičke novembra. Samozrejme, plánované úseky ciest nestihli opraviť. Takto dobrý hospodár sa nespráva. Ďakujem.
Fedor, Martin, poslanec NR SR (2019-10-28):
Pani poslankyňa správne poukázala na to, že stav, do ktorého sa slovenská spoločnosť dostane po prijatí zákazu zverejňovania prieskumov verejnej mienky, sa slovenská spoločnosť dostane do informačnej tmy. Ja by som to možno trošku poupravil, pretože Slovensko po takomto návrhu, po prijatí takéhoto návrhu sa ponorí do ťažkej, hustej informačnej hmly. V dnešnej dobe totiž, kde on-line priestor je rozhodujúci pri informovaní verejnosti, bude takmer nemožné ustrážiť, že prieskumy nebudú zverejňované na zahraničných portáloch, tzv. alternatívnych portáloch alebo sociálnych sieťach. O kvalite takýchto prieskumov sme sa mali možnosť presvedčiť už aj pred predchádzajúcimi parlamentnými voľbami. Preto predložený pozmeňovací návrh predpokladajúci zákaz zverejňovania prieskumov považujem len za príspevok k očakávanému chaosu vo verejnom priestore pred nadchádzajúcimi parlamentnými voľbami. Tak ako sme to počuli, že, už aj z úst samotného pána predkladateľa, počíta sa s tým, že ustanovenia tohto zákona budú mať rôznu platnosť, termínovanosť. A teda nebude celá táto zákonná úprava platná pre nadchádzajúce voľby a že vlastne celý tento návrh zákona v konečnom dôsledku má byť len o moratóriu na výsledky prieskumov verejnej mienky. Preto je dosť čudné, že vôbec s takouto iniciatívou skupina poslancov teraz prichádza tesne pred voľbami, bez snahy, ako to bolo správne poznamenané, o koalično- opozičnú, širšiu politickú zhodu. Ďakujem.
Pellegrini, Peter, predseda NR SR (2024-02-08):
Je všeobecný súhlas? Prezentujme sa a hlasujme o tomto návrhu. (Nesúhlasná reakcia pléna.) (Hlasovanie.) Prítomných 129, za 51, proti 78. Tento návrh sme neschválili. Pani poslankyňa Gažovičová, ak si dobre pamätám, má tam procedurálny návrh.
Laurenčík, Milan, podpredseda NR SR (2020-05-14):
Prosím, kľud v sále a nechajte odpovedať.
Laššáková, Jana, podpredsedníčka NR SR (2014-11-25):
Ďakujem pekne. Pán poslanec Poliačik.
Bugár, Béla, podpredseda NR SR (2016-09-13):
Pani poslankyňa Verešová
Zelník, Štefan, poslanec NR SR (2019-05-13):
Ja sa prihlásim do rozpravy ešte raz, lebo pán kolega tu nebol, keď som tie argumenty hovoril o tom, že pani Cigániková proste nemá pravdu a dezinformuje, klame, zavádza. A môžem povedať, že napriek politickým spektrom jediný rušivé, jediný rušivý element na výbore pre zdravotníctvo je ona, lebo do ničoho sa nevyzná, my sme už dávno mohli byť, my sme dávno mohli urobiť mnohé koncepčné veci na výbore pre zdravotníctvo. Ale práve o tom je jej hašterivosť, neskúsenosť, ale najmä zlomyseľnosť. To neni napádanie, to neni osočovanie. To je holý fakt. Už jej všetci majú na tom zdravotnom výbore plné zuby.
Figeľ, Ján, podpredseda NR SR (2013-03-20):
Že pochvala s výhradou sa tomu hovorí.
Borec, Tomáš, minister spravodlivosti SR (2014-05-14):
Ďakujem pekne. Nechcem už teraz zdržovať. Samozrejmá vec, krátko odpoviem a nakoniec zákon bude mať ešte druhé čítanie, budeme vo výbore o ňom rozprávať, môžeme podrobnejšie vysvetliť. Každopádne memorandum zverejnené bolo. Nebolo zverejnené v tom čase, keď už sa o ňom hovorilo, pretože nebolo ešte podpísané, nebol to celkom tlak médií a opozície. Bolo to preto, že sme to nemohli zverejniť, keď to nebolo ešte všetkými stranami podpísané. Bolo vyrokované a už sa o tom rozprávalo, ale podpis musel prebehnúť v orgánoch aj Deutsche Telekomu, vlastníka. Samozrejme, ten predaj súvisí aj s ukončením činnosti Fondu národného majetku, a keďže Slovak Telekom je aktívum, ktoré je neefektívne z titulu toho, že sa nevyplácajú dividendy dlhodobo, a to s tým mali problém aj predchádzajúce vlády a tá pozícia sa ťažko dá zmeniť, keď druhá strana nechce, takže my sme dospeli k názoru, že je to najlepšie. Použitie tohto spôsobu privatizácie alebo predaja majetku cez burzu je najtransparentnejší a mne je len ľúto, že to v zákone zatiaľ nebolo. My to do toho zákona dávame, takže ja si myslím, že to je splnené. A čo sa týka regulácie, štát má regulačný úrad, takže stále má nad týmto trhom regulačné možnosti. Ďakujem pekne.
Glváč, Martin, podpredseda NR SR (2016-09-22):
Ďakujem veľmi pekne. Pýtam sa členov vlády, či niektorý z nich chce odpovedať na interpelácie poslancov ihneď. Nie je tomu tak. Vyhlasujem tento bod programu za skončený. Vážené panie poslankyne, vážení páni poslanci, pokračujeme v rokovaní desiateho dňa deviatej schôdze Národnej rady Slovenskej republiky v prerušenom rokovaní v prvom čítaní o dvoch návrhoch noviel zákona č. 596/2003 Z. z. o štátnej správe v školstve a v školskej samospráve, sú to tlače 211 a 201. Dnes dopoludnia bola všeobecná zlúčená rozprava vyhlásená za skončenú. Chce k rozprave zaujať stanovisko navrhovateľka poslankyňa Remišová? Nie je tomu tak. Vyhlasujem trojminútovú prestávku. (Prestávka.) (Po prestávke.)
Klus, Martin, poslanec NR SR (2018-09-20):
Asi to tak bude jednoduchšie.
Richter, Ján, minister práce, sociálnych vecí a rodiny SR (2019-06-20):
Ďakujem pekne za slovo, pán podpredseda Národnej rady. Vážené pani poslankyne, páni poslanci, cieľom navrhovanej novely zákona o poskytovaní vianočného príspevku je zvýšenie vianočného príspevku vrátane jednorazového zvýšenia na dvojnásobok jeho súčasnej úrovne. Maximálna suma vianočného príspevku vrátane jednorazového zvýšenia pre dôchodky, to znamená úhrny súm dôchodkov nepresahujúce sumu životného minima, v tom čase 210 eur, tak bude maximálne na výške 200 eur. To znamená, v porovnaní s týmto rokom je to navýšenie presne o 100 percent. Naďalej pritom platí, že stúpajúcou výškou dôchodku úhrn súm dôchodkov sa bude výška vianočného príspevku lineárne znižovať. Okrem zdvojnásobenia sumy vianočného príspevku sa navrhuje aj rozšírenie okruhu dotknutých osôb prostredníctvom zvýšenia hranice nároku na vianočný príspevok z pôvodnej sumy 60 % priemernej mzdy v národnom hospodárstve na 65. To znamená, že v roku 2019 bude horná hranica na nárok na vianočný príspevok v sume 658,5 eura. Vianočný príspevok v maximálnej sume tých 200 eur sa vyplatí za rok 2019 odhadom 128 200 osobám. Celkový počet dotknutých osôb sa odhaduje na rok 2019 na úrovni 1,3 milióna osôb. To znamená, 1,3 milióna dôchodcov by malo obdŕžať tento príspevok. V porovnaní s uplynulým rokom sa predpokladá zvýšenie počtu poberateľov vianočného príspevku v dôsledku zvýšenia hranice nároku na vianočný príspevok zo sumy 572,4 eura na 658,5 eura približne o 72-tisíc. Súčasťou spoločnej správy výborov je aj pozmeňujúci návrh, ktorým sa zvyšuje ročný limit na poskytovanie dotácií na podporu rekondičných aktivít, ktorých vyplácanie je v pôsobnosti ministerstva práce, sociálnych vecí a rodiny, a to z doterajších 597 490 eur na 697 490 eur. Zvýšenie limitu sa navrhuje ešte v tomto kalendárnom roku. Vzhľadom na to, že tento druh dotácie sa poskytuje poberateľom dôchodku spolu so zvýšením vianočného príspevku, by tak mohol byť efektívnejšie naplnený zámer zlepšiť finančnú situáciu dôchodcov, ktorý je spoločný pre obe opatrenia. Uvedený zámer, samozrejmá vec, v plnej miere podporujem. Ďakujem, skončil som.
Hraško, Igor, poslanec NR SR (2012-12-12):
Ďakujem pekne, pán predsedajúci. Pán Jarjabek, som rád, že ste sa dotkli opäť oblasti kultúry ako jeden z mála poslancov v rámci rozpočtu. Avšak dotkli ste sa ho zo svojej pozície, zo svojho pohľadu vládnucej strany. Hovorili ste, že za tie predchádzajúce vlády, že sa budú vystavovať veci z depozitárov. Ja by som bol veľmi rád, keby sa konečne tie veci z depozitárov dostali von, pretože je ich zaťažko dostať, hlavne v oblasti tradičnej ľudovej kultúry. Ak by to tak bolo, tak by sme predsa len o niečo napredovali. Žiaľ, nebolo to tak. Hovorili ste o vytváraní alternatívy. Mali ste možnosti v rokoch 2006 až 2010. Ja som však tie alternatívy nikde nezaznamenal a hlavne teda v oblasti tradičnej ľudovej kultúry. Všetci máte plné ústa rečí ohľadne kultúry, divadiel a iných prejavov. Ale tá naša tradičná kultúra stále ostáva niekde na okraji záujmu, ako som to už niekoľkokrát zdôraznil. Hovoríte o možnosti napredovania pre mladých tvorcov, ale vaša vláda prišla s návrhom zriediť možnosti súťažných prehliadok v oblasti tradičnej ľudovej kultúry. Ony sú už teraz obročné a chceli ste ich ešte zriediť naviac. A pritom všetky ostatné oblasti kultúry majú súťaže každý rok. Ako potom dať priestor tým, ktorí by mali tvoriť a tvoriť aj v rámci tradičnej ľudovej kultúry, keď však načo?! Každých päť rokov im dajme súťaž, nech sa porovnávajú! Potom sa bude tvoriť figa borová. Všimli ste si, nechválim tu ani jednu z predchádzajúcich vlád? Ale teraz ste tu opäť vy a z týchto skúseností mojich vaše slová vyznievajú ako hmla na Lomnickom štíte. Ďakujem.
Blanár, Juraj, podpredseda NR SR (2021-12-07):
Ďalší v rozprave vystúpi pán poslanec Milan Mazurek, nech sa páči.
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 133, za 68, proti 8, zdržalo sa 56, nehlasoval 1. Konštatujem, že sme návrh schválili. Ďalej budeme hlasovať o bode 78 programu, je to prvé čítanie o návrhu poslanca Svrčeka na vydanie zákona, ktorým sa mení zákon č. 222/2022 Z. z. o štátnej podpore nájomného bývania. Je to tlač 1446. Prosím spravodajcu z výboru pre hospodárske záležitosti poslanca Petra Vonsa, aby hlasovanie uviedol. (Hlasovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení zákon č. 222/2022 Z. z. o štátnej podpore nájomného bývania a o zmene a doplnení niektorých zákonov , tlač 1446.)
Šalitroš, Radomír, poslanec NR SR (2024-09-10):
Pán predsedajúci, prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Danko, Andrej, predseda NR SR (2016-12-07):
Ďakujem, pani poslankyňa. Na vystúpenie pani poslankyne žiadna faktická poznámka. Vzhľadom na uvedené, že to bola jediná poslankyňa prihlásená do rozpravy, vyhlasujem všeobecnú rozpravu za skončenú. Chce k rozprave zaujať stanovisko ešte pani navrhovateľka? Nie, ďakujem. Chce sa vyjadriť k rozprave ešte pani spravodajkyňa? Nie, ďakujem. Prerušujem rokovanie o tomto bode programu. Ďalej nasleduje prvé čítanie o návrhu poslancov Mariana Kotlebu, Rastislava Schlosára a Milana Uhríka na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov. Návrh ústavného zákona je uverejnený ako tlač 324, návrh na jeho pridelenie na prerokovanie výborom je v rozhodnutí č. 329. Dávam slovo poslancovi Rastislavovi Schlosárovi, aby návrh ústavného zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára a Milana Uhríka na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 324.)
Muňko, Dušan, poslanec NR SR (2021-02-24):
Pán podpredseda, som rád, že ste podrobne vysvetlili veci, ktoré mala spraviť vládna koalícia. Ja nemám, možno ako jeden z poslancov z opozície, že by mal byť vyhlásený núdzový stav, pretože situácia je skutočne vážna. A nemám ani výhrady voči pani ministerke, ktorá to tu predkladá, pretože môj osobný názor, tento materiál mal predkladať alebo mal ho dopracovať pre pani ministerku minister zdravotníctva, ktorý mal to, čo tu už bolo povedané, povedať, jak pomôže nemocniciam, jak pomôže samosprávam, koľko bude očkovacích miest, ako má zabezpečené očkovacie látky, proste ako sa bude ďalej testovať. Nič tam nie je. Nehnevajte sa, pani ministerka, ja, keď predkladáte váš, predkladali ste tento materiál, tak ste pánovi ministrovi mali povedať zdravotníctva, ale aj pánovi ministrovi vnútra, aby tú jeho časť dopracoval. Nespokojnosť ministerstva, nespokojnosť samosprávy, nespokojnosť jednotlivých nemocníc, nie sú zatiahnutí do tejto, do tejto veci, aby pomohli všeobecní lekári. Toto celé treba dopracovať a keď ste to už do dnešného dňa nedopracovali, poprosím vás, dopracujte to. Zamyslite sa nad tým, čo sme vám tu dneska povedali, pretože tá situácia je skutočne vážna. A nehovoriac o tom, že samoreflexia keby bola u pána ministra, by to bolo na prospech veci. Nechcem menovať, sú tu ľudia, ktorí povedali, že by mal pán minister odísť. Nebudem, nemá význam sa k tomu vracať. Ale pokiaľ to pôjde tak, ako to ide, bude to mať nedosledné následky.
Glváč, Martin, podpredseda NR SR (2019-03-27):
Ďakujem. S faktickou poznámkou jedna poslankyňa, končím možnosť, dvaja poslanci. Končím možnosť prihlásiť sa. Nech sa páči, pani poslankyňa Grausová.
P. Hrušovský, predseda NR SR: (2003-09-23):
S. Kozlík, poslanec: Áno, ďakujem, pán predseda. Ja myslím, že najlepšie bude, keď to ja vysvetlím. Samozrejme, ak máme vláde dať prepracovať návrh, musíme neprijať predložený návrh. A potom je tam žiadosť o 2 úlohy, ktoré zodpovedajú pôvodnému návrhu uznesenia Národnej rady z marca 2002 prijatému touto snemovňou, kde sa dáva prepracovať materiál a termín na toto prepracovanie do konca roka 2003. Takže podľa mňa je to procedurálny návrh a malo by sa o ňom dať hlasovať.
P. Hrušovský, predseda NR SR: (2005-12-15):
Pán minister zdravotníctva nie je prítomný v rokovacej sále, preto odporúčam, keby sme do príchodu pána ministra prerokovali... a, pán minister sa práve dostavil. Tak pristúpime teraz k rokovaniu o správe o opatreniach a programoch prijatých vládou Slovenskej republiky a ostatnými orgánmi v boji s vtáčou chrípkou , ktorú prerokúvame ako tlač 1396. Pán minister, máte slovo.
Záborská, Anna, poslankyňa NR SR (2023-02-03):
Ďakujem veľmi pekne, pán predseda. V tomto štáte, hlavne v jednej časti politického spektra sa peniaze, trh, zamestnanosť stali zakrývadlom, ako keby sa život točil jedine okolo týchto kategórií. A vidíme, kde sme sa s touto filozofiou dostali napríklad v rezorte zdravotníctva. Pán predseda, hovorili ste o tom, že je recesia, že je inflácia a podobne. Pred desiatimi rokmi, keď bola životná úroveň na, v inej, v inej sfére, vtedy by ste za tento, keď nebola inflácia, nebola recesia, vtedy by ste boli za tento zákon zahlasovali? Hovoríte o tom, že prídu niektorí ľudia o prácu. Veľká časť rokovania tejto Národnej rady bola venovaná automatizácii, digitalizácii, umelej inteligencii. Všade prídu ľudia o prácu. Všetko je to robené tak, že budeme potrebovať menej pracovných síl, ako keď to nebude zavedené. S návrhom voľnej nedele, nebolo to vždycky tak, prišli francúzski odborári, pretože došli na to, že ľudia keď pracovali v nedeľu, boli menej sústredení, mysleli na to, čo je v rodine. Ostatné dni boli podstatne viacej efektívnejší. Všade vo svete súkromníci môžu pracovať, ako chcú. V nedeľu nepracujú kresťania, v sobotu nepracujú židia, v piatok nepracujú moslimovia. Ale inak súkromný sektor beží, čiže nikto, nikto nepríde o prácu. Ja si myslím, že je dobré, ak tento zákon posunieme do druhého čítania a diskutujme.
Blanár, Juraj, podpredseda NR SR (2022-06-23):
Pani poslankyňa Žitňanská, môžete reagovať.
Hrnčiar, Andrej, podpredseda NR SR (2017-05-19):
Pani poslankyňa Remišová.
Pročko, Jozef, poslanec NR SR (2022-02-22):
Takže videl si Miro niekedy fašistov, že by boli vrešťali, že sú vlastizradcovia, videl si? Nikdy v živote. Nikdy v živote. Presne to je o tom. Oni využívajú teraz jednu vec. Videl si, že by bol Kotleba uverejňoval smútočné oznámenia na Fica, Kotleba, že by bol uverejnil? Nikdy v živote, to teraz robia. Samozrejme, že Fico povedal, že pôjde s Republikou. Teraz sú jedna banda. Povedal si veľkú pravdu, táto smerácka banda rozpráva celý čas, čítajú tu tie odposluchy, ale čítajú ich presne tak: Bla-bla-bla, toto je nezrozumiteľné, bla-bla-bla. Fico na svojej tlačovke uverejnil, že úloha je spraviť SMER – zločineckú skupinu a tak úplne zničiť opozíciu. Ale nepovedal, že to povedal Pellegrini na svojej tlačovke. Toto nepovedal. Keď sa pozrieš tam doprava na nich, tak to je, to je neskutočné. Je mi z toho veľmi ľúto a veľmi smutno. Čo ti budú rozprávať? Ty si tam rozprával o tom, čo oni, čo robili, čo tu 12 rokov robili. Počúvaj teraz Kočiša, počúvaj, zabudnime na to, čo tu bolo 12 rokov. 12 rokov tu nič nebolo. Nič tu nebolo? Fašistická svoloč. Ani chvíľočku nekričala na týchto zlodejov, keď kšeftoval Vážny, keď kšeftoval Muňko, keď majú tam... Z čoho majú byty? Nech ich vyšetrujú, nech ich vyšetrujú, nech vyšetrujú aj mňa. Ja sa za to nehanbím. Počul si, počul si, že by boli niekedy fašisti na nich niečo, čo len slovo povedali? Ale teraz, teraz sme vlastizradcovia preto, lebo sme hlasovali tak, ako chcel Fico. Tá zmluva by už bola dávno, dávno by bola odhlasovaná, keby nebolo Danka, ktorý Ficovi povedal, že ak to odhlasujete, ja odchádzam z vlády. Fico by už dávno bol túto zmluvu odhlasoval. Myslíš, že by mu fašisti kričali, že je vlastizradca? Myslíš, že ťa pochvália za to, že si im rozprával, že sú zlodeji? Sú zlodeji. Okrádali toto Slovensko 12 rokov a chcú sa vrátiť kradnúť.
M. Číž, podpredseda NR SR: (2008-06-20):
návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov (tlač 673). Návrh na pridelenie výborom je č. 678. Opäť vás poprosím, pán poslanec Gabura, aby ste tento váš návrh uviedli.
Košútová, Magda, poslankyňa NR SR (2011-04-06):
Ďakujem pekne za slovo. Vážený pán poslanec, dojemná starostlivosť o našich voličov a obviňovanie z rozkrádania Ficovej vlády vám trvalo šestnásť minút. Predkladanému návrhu zákona o DPH v znení neskorších predpisov ste venovali maximálne pár slov, možno tých zvyšných 30 sekúnd z vášho vystúpenia. Chcem vás poprosiť, aby ste sa neobávali o vzdelávanie našich voličov, aby vás to tak hlboko netrápilo. Vaša optika spasiteľa našich voličov vám jednoducho neprislúcha. Naši voliči vedia, kto hrá komu aké divadlo. Netrápte sa, prosím vás.
Matejička, Vladimír, poslanec NR SR (2018-05-10):
Ďakujem. Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2023-02-16):
Pán poslanec Milan Kuriak.
Grendel, Gábor, podpredseda NR SR (2020-09-23):
Pán poslanec Dostál ako posledný s faktickou poznámkou.
Kollár, Miroslav, poslanec NR SR (2020-05-13):
Vážený pán predsedajúci, v rozprave nevystúpil nikto. Pán predsedajúci, dajte, prosím, hlasovať spoločne o bodoch 1 až 7 zo spoločnej správy s odporúčaním gestorského výboru schváliť.
Jasaň, Viliam, poslanec NR SR (2014-09-09):
Pána Poliačika, Kuffu, by som poprosil, lebo ma to vyrušuje. Ďakujem pekne. (Reakcia v sále. Prerušenie vystúpenia predsedajúcou.)
Mizík, Stanislav, poslanec NR SR (2018-05-09):
Ďakujem za slovo. Pán Pčolinský, tak niečo o pánovi Dankovi. Hrdo, odborne a slušne, tvrdí pán Danko. No za tú hrdosť, odbornosť a slušnosť ho poniektorí ľudia z Revúcej pozdravujú. Sú to bývalí zamestnanci Lesostavu, ktorým im zničil život a tento tuná pán Danko sa ide teraz vŕšiť na žene. Fuj, odporné.
J. Vaľová, poslankyňa: (2010-02-09):
Ďalšia vec. Nemôžeme počítať, koľko stojí jedno pracovné miesto, pani kolegyňa, pretože sa nikdy nevyčerpalo 24 miliónov eur, lebo sa čerpala ani nie polovica financií. A nemôžeme povedať, že 370 pracovných miest stálo toľko a toľko peňazí, pretože sú tam vzdelávačky a sú tam iné veci. Od toho by sme museli očistiť všetky tie prostriedky. A ja ešte raz zopakujem, že až na konci môžeme vyčísliť, koľko bude stáť pracovné miesto. Takže veľmi radi takými vecami argumentujete a ešte raz opakujem, sú to piloty a skúste sa spýtať starostov ZMOS-u a všetkých, či by radi takéto sociálne podniky, ako fungujú napríklad v Rakúsku, kde sa bežne platia zo štátneho rozpočtu, pretože my tam zamestnávame ľudí, ktorí sú, ako som počula, na Spiši hluchonemí, ľudia, ktorí neboli päť rokov v práci, ktorých by žiaden podnikateľ nezamestnal, pretože by si na seba nezarobili. A mne je veľmi ľúto, že takto útočíte, lebo ani jedna krajina nerobí to, aby sa zastavili fondy, ale každá krajina chce pomôcť týmto ľuďom, a ak by boli aj nejaké chyby, tak pracuje opozícia aj koalícia, aby sme čím viac peňazí vyčerpali.
L. Szigeti, poslanec: (2009-10-28):
Ešte jedna pripomienka. Kolegyne, kolegovia, v dnešnej konzumnej spoločnosti sme všetci  nároční. Nároční sme na život, nároční sme na potraviny, nároční sme na autá a prečo nemôžeme byť nároční na takéto základné veci, ako sú učebnice, čo súvisí s výchovou a vzdelávaním  našich detí. Keď si pri slávnostných príležitostiach dáme pohárik vína, tak si nevyberieme určite ríbezľové víno, radšej si dáme Chardone alebo Rizling rýnsky. Keď kupujeme autá, prečo nekupujeme trabanty a wartburgy? Prečo nekupujeme fiaty vždy a všade? Prečo kupujú ľudia aj BMW, aj mercedes? Takisto by som mohol spomínať ďalšie veci. Prečo nemôžeme využívať možnosti trhového mechanizmu aj v prípade výchovy a vzdelávania? Prečo nechceme liberalizovať učebnicový trh? Prečo trváme na tom, že len centrálne riadenie a rozmýšľanie a uvažovanie ľudí na ministerstve školstva je tým najsprávnejším? Myslím si, že skutočne je tu čas a je tu 24.00 hodina, aby sme pristúpili k liberalizácii učebnicového trhu.
Danko, Andrej, podpredseda NR SR (2024-01-24):
Poslanec Gröhling.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 140 prítomných, 73 proti, 66 sa zdržalo, 1 nehlasoval. Návrh sme neschválili. Máte slovo.
Poliačik, Martin, poslanec NR SR (2011-07-07):
Pán predsedajúci, v rámci ukľudnenia situácie a v rámci toho, aby sme sa mohli pohnúť ďalej, dám procedurálny návrh. Prosím vás, aby po ukončení rozpravy bol tento zákon vrátený naspäť na rokovanie výborov, kde aj tento pozmeňujúci návrh môže byť podaný prostredníctvom jedného z poslancov v niektorom výbore, môže byť prejednaný, bude čas na to, aby sme si ho všetci pozreli, a bude možné potom finálnu podobu tohto zákona schváliť na najbližšej schôdzi. Ďakujem.
J. Horváth, poslanec: (2007-09-18):
V poslednom období ste sa stali symbolom uplakaného, nešťastného, zlomeného muža. Nuž, keď už máte plné ústa žlče, kričíte, stala sa lúpež a významne so zdvihnutým prstom sa obzeráte okolo seba, viete všetci, čo tu sedíme a všetci aj tí, čo tu nesedia sa vtedy pozerajú preto na vás, čo poviete. A čakajú úplne niečo od vás iné. Niečo, čo by mohlo informovať verejnosť, ako to bolo naozaj s tým druhým pilierom a čo ste vlastne pripravili. Áno, bude sa meniť to, čo ste tu zanechali. Bude sa to meniť a očividne ste z toho nervózny. Ale prečo, povedzte, vysvetlite nám, prečo ste nervózny. Prídete snáď o nejaký dobre vopred naplánovaný kšeft? O nejaký ušlý zisk tu ide, alebo o čo ide? Je tu snáď niečo, čo by ste chceli zakryť? Prídete o nejaký profit, ktorý má byť na konci toho reťazca z herného systému druhého piliera? Ide o toto? Treba povedať, že ste lživo zavádzali ľudí a dokázali ste celkom sofistikovane zapojiť ľudí do druhého piliera bez toho, aby ste im poskytli presné informácie. Preto, ak hovoríte, nedotýkajte sa peňazí ľudí, trasiete sa o svoje kšefty? Pripomína to známe – zlodej kričí, chyťte zlodeja.
Pleštinská, Zita, poslankyňa NR SR (2021-03-19):
Ďakujem pekne. Mirka, ďakujem za tvoje vystúpenie. Napriek tomu, že dnes žijeme v menej ohrozenej časti sveta, prejavy klimatickej zmeny začíname každý deň pociťovať aj my na Slovensku. Rozsiahle jarné suchá, striedanie prívalovými dažďami a povodňami, ktoré ničia majetok ľudí a infraštruktúru, sú len jedným z hmatateľných prejavov klimatickej zmeny. Povodne sme si už zažili, rok 2010 bol veľmi, ako v roku 2010 boli veľké povodne aj v našom regióne. Klimatická zmena bude mať na globálnej úrovni zásadné ekologické, spoločenské, ekonomické a politické dôsledky, ktoré sa dramatickým spôsobom dotknú aj Slovenska. Môžem ubezpečiť navrhovateľov uznesenia, ktorých zastupuje pán kolega Karahuta, aj pani spravodajkyňu Mirku Šutekovú, že tak ako my koaliční poslanci Národnej rady, aj slovenská vláda berie vážne 128 000 hlasov v petícii, počúva a uzná klimatickú krízu ako jednu zo svojich hlavných priorít. Náš minister životného prostredia Janko Budaj je pre mňa zárukou, že urobíme pre klímu všetko, čo bude v našich silách aj možnostiach. Ďakujem.
F. Mikloško, poslanec: (2007-03-29):
Pán minister tu rozprával o tom, že pán Lipšic nemá justičnú prax a skúsenosti a je marketingový typ a podobne. Nuž ja som chcel povedať pánovi ministrovi, že v Nitre na Krajskom súde bol bývalý predseda súdu JUDr. Vaňko. Dvakrát uspel vo výberovom konaní a pán minister ho ani raz nemenoval. On s takou 26-ročnou skúsenosťou, on s takým citom pre súdy absolútne ignoroval výberovú komisiu, absolútne ignoroval jedného človeka a vyhlásil tretie výberové konanie. To je tá skúsenosť alebo je niečo na tom? A to som sa chcel opýtať, že keď sa hlasovalo o predsedovi Najvyššieho súdu, hovorí sa, že pán Vaňko nehlasoval za pána JUDr. Harabina, že teda či to súvisí s tým. A pokiaľ už ide o marketingový typ, a tak niekto je v médiách za to, že podáva novely zákonov, a niekto je v médiách za to, že jeho syn chodí na služobnom aute svojho otca, no tak každý máme iný spôsob, ale za to nemusím útočiť na druhého. Ale, bohužiaľ, mi už nebude odpovedať pán minister. Snáď to aspoň počul.
Laššáková, Jana, poslankyňa NR SR (2011-09-06):
Ďakujem pekne za slovo. No, počúvam tú diskusiu veľmi pozorne, pani ministerka, ale my hovoríme o zmene Ústavy Slovenskej republiky, kde by sa mala oddeliť funkcia predsedu Najvyššieho súdu a predsedu Súdnej rady, nehovoríme o žiadnych zverejňovaniach rozhodnutí na internete, nehovoríme o žiadnych výberových komisiách. Hovoríme o tom, že táto zmena, ktorá začína zmenou ústavy a potom následne aj ďalšími zákonmi, ktoré teraz prerokúvame, je účelová a vôbec nie je systémová. Ja som sa vás pýtala, či je spravená nejaká štúdia o tom, ako je to v iných krajinách, kde funguje Súdna rada ako ústavný orgán. Pokiaľ ja mám informácie, v tých krajinách, kde je zriadená Súdna rada, je predseda Najvyššieho súdu zároveň aj predseda Súdnej rady. Myslím si, že už tu bolo povedané v rámci vystúpenia, že to by to isté sa mohlo stať, aby rektor univerzity nebol šéfom rektorskej komisie alebo aby dekan fakulty nebol na čele nejakého kolégia. Ja si myslím, že je to úplne prirodzené a nie je dôvod na to, aby sa táto kompetencia menila. A zatiaľ na túto otázku ja som nepočula odpoveď. Ďakujem pekne. (Potlesk.)
Laurenčík, Milan, podpredseda NR SR (2021-03-16):
Ďakujem. Prosím zaujmite miesto pre navrhovateľov. Ja teraz dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Petre Hajšelovej. Nech sa páči, máte slovo.
Šimečka, Michal, podpredseda NR SR (2023-11-15):
Ďakujem veľmi pekne. Máme zhruba deväť minút a ja by som sa chcel spýtať poslankyne Jurík, ktorá by teraz mala vystúpiť, či je to, či jej vystúpenie je dlhšie a tým pádom, či si praje vystúpiť teraz, a či je všeobecný súhlas s tým, že budeme pokračovať desať minút po deviatej. (Súhlasná reakcia pléna.) Dobre, tak, pani poslankyňa, máte slovo.
Ďuriš Nicholsonová, Lucia, podpredsedníčka NR SR (2019-04-05):
Poprosím vás, keby ste, poprosím vás, páni, keby ste nevykrikovali, veď prihláste sa do faktických a potom si môžte povedať alebo pán minister môže ísť do rozpravy. Skúste pánovi Gogovi vrátiť, pánovi poslancovi vrátiť desať sekúnd čas.
P. Hrušovský, predseda NR SR: (2003-12-04):
Panie poslankyne, páni poslanci, končím bod programu hodina otázok a odpovedí premiéra vlády a členov vlády na položené otázky poslancov. Vyhlasujem 5-minútovú prestávku. Poprosím Kanceláriu Národnej rady, aby pripravila ďalšie rokovanie bodu programu, ktorým je nastúpenie náhradníka na neuplatňovaný mandát. 5-minútová prestávka, páni poslanci. (Prerušenie rokovania o 15.11 hodine.) (Pokračovanie rokovania o 15.16 hodine.)
Tomáš, Erik, poslanec NR SR (2017-12-06):
Pán poslanec Matovič, vy si možno myslíte, že týmto vaším naparovaním tu niekoho odstrašíte a že sa vás budeme báť, ale ja vám garantujem, že sa vás báť nebudeme, minimálne ja nie. Pán Matovič, vy ste povedali, že my nesieme zodpovednosť za smrť opatrovateliek a máme krv na rukách. Ja nebudem taký ako vy, ja neklesnem na túto úroveň, lebo mohol by som povedať o nejakom vašom kolegovi a o smrti niečo, ale neurobím to, to už je naozaj neslušné. A čo ste vy urobili pre opatrovateľky, čo ste vy ako vládny poslanec urobili pre ľudí starajúcich sa o svojich príbuzných? Nič! Dva roky ste nerobili nič a teraz tu iba dristáte. Ja vám poviem, čo sme urobili my: - Zvýšili sme podľa zákona o sociálnych službách príspevok za starostlivosť o ľudí odkázaných v kamenných domoch. Tento príspevok sa výrazne zvyšuje, už to ocenili aj spomínané organizácie, ktoré sa tomu venujú. - Zvýšili sme a opäť zvýšime príspevok za starostlivosť o ľudí v domácnostiach. O dva roky dosiahne minimálnu mzdu. Vy ste neurobili nič. A viete, keby by bolo, viete, kedy by bolo viac na toto opatrovateľstvo? Keby ľudia ako vy neokrádali štát na daniach, vtedy by bolo viac peňazí a mohli by sme sa o nich lepšie starať. A napokon vy, pán Matovič, hovoríte o politickej kultúre, panebože! Panebože! Vy, ktorý svojich kolegov nazývate opicami, psychopatmi a podobne? Nehnevajte sa, to je už fakt úbohé z vašej strany. A ja sa aj celkom teším, že ste sa vrátili, ja sa teším, lebo vy budete opäť sťahovať preferencie OĽANA dole. Vedia to vaši kolegovia, pozerajú vám poza chrbát na mňa, tušia to, ja sa veľmi teším. Dobre, že ste prišli, aspoň stiahnete opäť čísla dole.
Vons, Peter, poslanec NR SR (2021-12-03):
Ďakujem, pán podpredseda. Vážené kolegyne, kolegovia, vážený pán minister, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov (tlač 801). Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, výbor pre financie a rozpočet a výbor pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Pán predsedajúci, prosím, otvorte všeobecnú rozpravu.
I. Farkas, poslanec: (2008-09-09):
Pod hrozbou tejto novelizácie zákona o cenách podaktorí obchodníci už dávno od avizovania takejto zmeny dvíhajú ceny svojich produktov a služieb. Budú tak konať až do nadobudnutia právoplatnosti tejto novely, lebo netušili, aký bude obsah novelizácie zákona o cenách, či novelizácia bude zameraná len vo vzťahu k prirodzeným monopolom, alebo zasiahne aj maloobchod. Čo sa stalo? Stala sa chyba v komunikačnej stratégii, lebo z vášho pohľadu o takejto snahe ste mali mlčať a namiesto toho konať. Tým, že ste už dávnejšie avizovali stíhanie obchodníkov pri neodôvodnených úpravách cien po zavedení eura, v extrémnych prípadoch dokonca zatknutie, dali ste návod obchodníkom, aby konali do konca tohto roka. Toľko k vašej marketingovej politike. Vo výbore pre financie, rozpočet a menu odznelo, že posledný náboj pre štátnu správu bude regulácia cien, pričom túto novelu charakterizuje dočasnosť a súbor opatrení. Nie sú to reminiscencie z minulosti, z obdobia spred roka 1989? Aj vojská Červenej armády po roku 1968 tu mali byť dočasne. Poukazuje to na ideologické pozadie predkladateľov. Do rúk niektorých ministrov sa dostáva neobvyklý, mimoriadne silný nástroj – možnosť cenovej regulácie. Ak obchod ako taký bol po roku 1989 vyňatý z pôsobnosti štátu, obchod sa dnes deje v privátnej sfére, tak tvrdím, že najlepším regulátorom ceny je trh a konkurencia. A dovoľte, aby som citoval z návrhu tohto zákona z § 4a Regulácia cien: „(2) Cenové orgány môžu regulovať ceny tovaru, ak a) vznikne mimoriadna trhová situácia s priamym vplyvom na ceny tovarov na tuzemskom trhu, b) dôjde k ohrozeniu trhu vplyvom nedostatočne rozvinutého konkurenčného prostredia,“ – pýtam sa, kto to posúdi? „c) si to vyžaduje ochrana spotrebiteľa alebo iný verejný záujem.“ Kto určí, pán minister, čo je to verejný záujem? Podľa § 4a ods. 1 písm. c) predkladateľ zrejme namieril ostrie tejto novely smerom k prirodzeným monopolom. Veď ste hneď po voľbách novelizovali normy vo vzťahu k Úradu pre reguláciu sieťových odvetví. Vymenili ste členov Rady ÚRSO. Absolútne kontrolujete cenotvorbu energonosičov. Čo teda ešte chcete? Celá filozofia tejto novely je poriadnym krokom späť až do obdobia spred roka 1989. Vtedy fungoval Štátny cenový úrad. Azda uvažujete aj o podobnom štátnom úrade dnes a táto novela má byť prvým krokom k tomuto úradu? Čo bude ďalej? Čo budete ďalej centralizovať? Pýtame sa. Aké sú vaše ďalšie plány? Vo výbore pre financie, rozpočet a menu som sa pýtal štátneho tajomníka, ako sa bude dikcia tejto novely napĺňať v praxi? Kontrolóri Štátnej obchodnej inšpekcie vyjdú do terénu, napríklad do supermarketu. Ako skontrolujú cenotvorbu desaťtisíc položiek? Ako sa bude realizovať táto vec? Nebolo mi to vysvetlené. Ďakujem pekne.
Jurinová, Erika, podpredsedníčka NR SR (2012-07-31):
Ďakujem pekne. Ďalším prihlásením do rozpravy je pán Kaník, ktorý sa tu nenachádza. Po ňom pani Gibalová, ktorá sa tu nenachádza. Takže nasleduje pán poslanec Frešo, nech sa páči, ktorý sa tu nachádza.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 5 druhého pozmeňujúceho návrhu pána poslanca Galka. (Hlasovanie.) Prítomných 128 poslancov, za 16, proti 76, zdržalo sa 35, nehlasoval 1. Tento bod sme neschválili.
Kollár, Boris, predseda NR SR (2023-03-21):
Ďakujem. Teraz vystúpi pán poslanec Kuffa Filip.
Paška, Pavol, predseda NR SR (2012-09-19):
Dámy a páni, budeme pokračovať v prerušenej rozprave, poprosím pána ministra školstva, aby zaujal miesto, spravodajcu, a pán poslanec Fronc bol písomne prihlásený za klub Kresťanskodemokratického hnutia. (Rokovanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 120.)
Nicholsonová, Lucia, podpredsedníčka NR SR (2016-06-07):
Pán poslanec Matovič, nech sa páči.
P. Hrušovský, predseda NR SR: (2003-12-11):
Ďakujem, pán poslanec Madej. vládnom návrhu zákona, ktorým sa mení a dopĺňa zákon Národnej rady Slovenskej republiky č. 379/1996 Z. z. o Fonde na podporu zahraničného obchodu v znení neskorších predpisov . Pani poslankyňa, prosím, mali ste sa pripraviť skôr. Nech sa páči, pán podpredseda vlády.
Sulík, Richard, predseda NR SR (2011-02-02):
Ďakujem. Poprosím spoločného spravodajcu pána poslanca Přidala o slovo.
Jasaň, Viliam, poslanec NR SR (2015-04-15):
Ďakujem pekne. Vážená pani podpredsedníčka, spomínali ste, že máte nejaké dve prosby, alebo jak ste to nazvali. Ja mám tiež dve na vás. Prosím vás, skúste zistiť, buď vy alebo vaši detektívi, prečo a kto po voľbách v roku 2010 pred nástupom do ministerskej funkcie išiel na dovolenku na Cyprus. Chcem vám len pomôcť, že nebol to smerák. A druhá, skúste zistiť a povedať nám, ako to bolo s Hydrostavom v roku 2002, keď, ako pán minister povedal, že vyše 2 300 živnostníkov dostalo nič. Aj za tým boli smeráci? Ak to zistíte, budem vám povďačný, pozvem vás za to na večeru. Ďakujem pekne.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 145 poslancov, hlasovalo 76 za, 69 sa zdržalo. Tento pozmeňovací návrh sme schválili.
Číž, Miroslav, podpredseda NR SR (2015-05-21):
Na základe rokovacieho poriadku požiadali o výmenu poradia páni poslanci Kadúc a Viskupič, takže slovo má teraz pán poslanec Kadúc. Pripraví sa pán poslanec Viskupič.
Jurinová, Erika, podpredsedníčka NR SR (2015-10-01):
Ďakujem, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, chcete sa ešte vyjadriť v záverečnom slove? Nie. Pán spravodajca rovnako nie. Prerušujem rokovanie o tomto bode programu. V rokovaní pokračujeme prvým čítaním o návrhu poslancov Alojza Hlinu a Pavla Abrhana na vydanie zákona, ktorým sa mení zákon č. 135/1961 Zb. o pozemných komunikáciách (cestný zákon) v znení neskorších predpisov. Návrh zákona je uverejnený ako tlač 1774. Návrh na jeho pridelenie na prerokovanie výborom je v rozhodnutí č. 1786. Dávam slovo poslancovi Alojzovi Hlinovi, aby návrh zákona uviedol. (Rokovanie o návrhu poslancov Národnej rady Slovenskej republiky Alojza Hlinu a Pavla Abrhana na vydanie zákona, ktorým sa mení zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 1774.)
Laššáková, Jana, podpredsedníčka NR SR (2013-05-16):
Pán poslanec, máte možnosť položiť doplňujúcu otázku v trvaní dvoch minút. Áno, pán poslanec, poprosím, zapnite pána poslanca, chce využiť svoje právo dať doplňujúcu otázku.
Matovič, Igor, poslanec NR SR (2010-09-09):
Pán poslanec Muňko, ja by som najprv chcel oceniť takú vašu, by som povedal úprimnosť, možno prostorekosť, keď ste povedali, že v Sociálnej poisťovni sú diery, ktoré my sme dali. Veľmi sa mi táto veta páčila, keď som ju teda správne pochopil. Zároveň oceňujem to, že ste teda hovorili, že poďme spoločne hľadať cesty, ako tieto možno diery zaplátať alebo tú situáciu v Sociálnej poisťovni vyriešiť. Toto beriem. Trošku taká asi neúprimnosť, si myslím, bolo to, keď ste hovorili o tom, ako o niečom novom, že na Slovensku je 50 000 pracujúcich dôchodcov v štátnej správe a ako túto situáciu treba riešiť, ako je to nespravodlivé. Dobré ráno. Myslím si, že dnes ste si prečítali správy, že teda od nového roku dôchodcovia v štátnej správe pracovať nebudú. A teraz odrazu vy sa tvárite, ako kebyže je to na základe možno vášho návrhu. Nie. Táto koalícia nabrala odvahu povedať dôchodcom v štátnej správe, že si budú musieť vybrať, či budú mať dôchodok alebo budú pracovať, a vy štyri roky ste na to odvahu nenabrali.
Vašečka, Richard, poslanec NR SR (2017-04-04):
Ďakujem veľmi pekne za taký súhrn faktov. Predkladáme zákon spolu aj s pani poslankyňou Jurinovou, Verešovou, ďalšími, sme tam viacerí podpísaní práve preto, aby sme umožnili tým, pre ktorých by to bolo možné, aby mali voľno v nedeľu tam, kde to nie je nevyhnutné. Nie sú na to nejaké závažné ekonomické dôvody. To je práve maloobchod. A pre tých, na ktorých by momentálne neplatil tento návrh zákona, tak pre tých navrhujeme ten ďalší zákon o tých príplatkoch v sobotu a v nedeľu. To znamená, že nie buď – alebo, alebo dokonca proti tomu, ale pre tých, ktorých by sa to netýkalo, pretože u nás veľkú časť nedeľnej práce obstarajú napríklad automobilky, a to nie je maloobchodný prejav. A myslím si, že nikto nie je tak ďaleko, aby dohodol voľno v nedeľu aj napríklad s Kiou alebo s „pežačkom“. Ďalšia vec, Maďarsko. V Maďarsku naozaj je to tak, ako aj spomínala pani kolegyňa, že zhruba rok boli zavreté obchody, ale zdá sa, že to bolo možno skôr také politizovanie vedenia štátu a nebolo to dohodnuté, a tak to nevyšlo. Ja som rád, že my sme už 2. novembra otvorili túto debatu, stretli sme sa aj so zástupcami politických strán, aj so zástupcami zamestnávateľov, aj zamestnancov. Bežne hovoríme s ďalšími ľuďmi. S cirkvou napríklad. A hovorili sme o tých možnostiach. A sme radi, že sa to posunulo dopredu, ale vidíme, že tú tému treba držať. Ako opoziční poslanci to môžme robiť aj predkladaním takéhoto jednoduchého návrhu, ktorý by sme určite v druhom čítaní chceli, nejakým spôsobom dospieť k niečomu veľmi praktickému, konkrétnemu, čo by našlo spoločenskú zhodu, aby to potom nedopadlo ako v Maďarsku.
Pellegrini, Peter, podpredseda NR SR (2020-07-10):
Pán poslanec Kuffa.